বাংলাদেশ আওয়ামী লীগের উপদেষ্টা পরিষদ সদস্য ও বাণিজ্যমন্ত্রী তোফায়েল আহমেদ বলেছেন, বিএনপি চেয়ারপারসন বেগম খালেদা জিয়া আন্দোলন করে অভিজ্ঞতা অর্জন করেছেন। কারণ তিনি নিজে যতবার আন্দোলন করেছেন একটাতেও সফল হননি। তিনি আন্দোলন করতে গেলে আবারও ব্যর্থ হবেন এবং ক্ষতিগ্রস্ত হবেন। বরং তার উচিত হবে নির্বাচনের প্রস্তুতি নিয়ে সংবিধান অনুসারে যে নির্বাচন হবে সেখানে অংশগ্রহণ করা।